SPRC ร่าเริง Q3/59 พลิกมีกำไร หลังยอดขายน้ำมันพุ่ง
SPRC ร่าเริง Q3/59 พลิกมีกำไรอยู่ที่ 1.17 พันล้านบาท จากปีก่อนขาดทุน 609.05 ล้านบาทหลังยอดขายน้ำมันพุ่ง-ต้นทุนลดลง ขณะที่ งวด 9 เดือนแรก กำไรอยู่ที่ 5.88 พันล้านบาท ลดลง 8% จากปีก่อนอยู่ที่ 6.38 พันล้านบาท
10 พ.ย. 2559

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) พลิกมีกำไรสุทธิ 1.17 พันล้านบาท หรือมีกำไรสุทธิ 0.27 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 609.05 ล้านบาท หรือมีกำไรสุทธิ 0.15บาทต่อหุ้น
ทั้งนี้ผลการดำเนินงานที่พลิกมีกำไรเนื่องจาก บริษัทมีประมาณการขายน้ำมันเพิ่มขึ้นและต้นทุนลดลง
ขณะที่ ผลการดำเนินงานช่วง 9 เดือนแรกมีกำไรสุทธิ  5.88 พันล้านบาท  หรือ 1.36 บาทต่อหุ้น ลดลง 8% จากช่วงเดียวกันของปีก่อนที่มีกำไรสุทธิ 6.38  พันล้านบาท หรือ 1.55 บาทต่อหุ้น